
FONDUL SOCIAL EUROPEAN

Programul Operational Capital Uman 2014-2020 

Axa prioritara 6: Educatie si competente
Obiectiv tematic 10: Efectuarea de investitii in domeniul educatiei, al formarii si al formarii profesionale in vederea dobandirii de competente si a invatarii pe tot parcursul vietii, cu Prioritatea de investitii 

Prioritatea de investitii 10.iv: “Sporirea relevantei pe piata fortelor de munca a educatiei si a sistemelor de formare, facilitarea tranzitiei de la educatie la piata fortelor de munca si consolidarea formarii si a sistemelor de formare profesionala, precum si a calitatii lor, inclusiv prin mecanisme de anticipare a competentelor, adaptarea programelor de invatamant si instituirea si dezvoltarea unor sisteme de invatare la locul de munca, inclusiv a unor sisteme de invatare duala si programe de ucenicie”
Obiectiv specific 6.13: Cresterea numarului absolventilor de invatamant tertiar universitar si non universitar care isi gasesc un loc de munca urmare a accesului la activitati de invatare la un potential loc de munca/ cercetare/ inovare, cu accent pe sectoarele economice cu potential competitiv identificate conform SNC 2015-2020 si domeniile de specializare inteligenta conform SNCDI
Titlul proiectului: Tineri antreprenori - De la idee la oportunitate
Contract: POCU/829/6/13/141131
Beneficiar: SC IPA SA 

PLAN  DE  AFACERI

TEMA:

Inființarea unei unități de brutărie – patiserie „La Bunica SRL” 

PARTICIPANT,
ȘTIOLICĂ IULIA-ELENA
1. Denumirea firmei și forma juridică

Afacerea pe care doresc să o înființez are drept scop realizarea produselor de brutărie-patiserie cu desfacere imediată, prin magazinul propriu. Intenționez ca afacerea să se dezvolte de la început în zona Regiunii Sud-Vest Oltenia. 

Obiectul de activitate principal în care se dorește a se realiza investiția propusă prin proiect este reprezentat de (cod CAEN): 1071 - Fabricarea pâinii, fabricarea prăjiturilor și a produselor proaspete de patiserie.

Dorința de a dezvolta această afacere în domeniul realizării de produse de brutărie-patiserie a apărut in urma pasiunii pentru aceasta activitate. Executând comenzi personalizate pentru familie, timp de ani de zile, bazate pe rețete preluate de la bunica mea, consider că există destulă experiență în acest domeniu, ba chiar am un mare avantaj față de restul brutăriilor-patiseriilor, datorită rețetelor unice ale acestor produse, consider că această afacere va avea un real succes. Numele afacerii „La Bunica ”, este așadar inspirat din ajutorul care mi-a fost oferit si rețetele date de către bunica mea.
Studiul juridic întreprins și consultările cu specialiști din acest domeniu m-au determinat să aleg forma de societate cu răspundere limitată (SRL), care consider că este cea mai adecvată dimensiunilor și responsabilităților personale în desfășurarea acestei afaceri din domeniu serviciilor.

Adresa sediului social va fi: Municipiul Craiova, strada Adrian Păunescu, nr. 52.

Telefon -0726350515
E-mail -iulia0026@gmail.com
2. Cuprins si capitole

1. Titlul firmei si forma juridica

2. Cuprins si capitole

3. Sumar (scurta introducere)

4. Descrierea firmei (afacerii)

5. Echipa si managementul companiei 

6. Prezentare produs(e) / serviciu (ii) 

7. Analiza pietei
8. Obiective
9. Strategia firmei/afacerii si implementare

10. Informatii financiare 

11. Anexe si alte documente

3. Sumar (scurtă introducere)

Afacerea se va formaliza într-o firmă care va realiza următoarele produse tradiționale:

a) Pâine de casă, diverse sortimente, cu diverse ingrediente;

b) Plăcinte de casă, diverse sortimente, cu diverse ingrediente;
c) Sărățele de casă, diverse sortimente, cu diverse ingrediente;

În organizarea întreprinderii și pentru obținerea produselor, va fi implicată fondatoarea Știolică Iulia-Elena, care va conduce direct afacerea și va fi implicată direct în realizarea produselor, conform rețetelor vechi.
Numărul de salariați care va fi angajat în primul an de existență va fi de patru, din care: 

- 2 brutari;

- 1 patiser;

- 1 vânzătoare.  
Strategia de lansare a întreprinderii. 
După înființarea societății și angajarea personalului, este necesar să se întreprindă toate acțiunile necesare demarării activității, respectiv:

- organizarea sediului firmei, încheierea contractelor de energie electrică, gaze, telefonie, internet etc.;

- achiziționarea echipamentelor necesare în procesele de execuție;

- aprovizionarea materialelor (făină albă , făină neagră, brânzeturi, drojdie, mix semințe, etc.), a echipamentului de protecție, a rechizitelor de birou etc.; 
-încheierea contractelor cu clienții;
- demararea activității.

Sediul firmei a fost menționat anterior, Municipiul Craiova, strada Adrian Păunescu, nr. 52 . 
Având în vedere faptul că această activitate este des întâlnită în această regiune, iar competitorii naționali apar și ei pe această piață, firma își propune să fie atentă cu problemele legate de prețurile care se vor practica și de politica de marketing aplicată.  
Politica de produs are în vedere realizarea unei game  pur tradiționale de produse, realizate din rețete originale de zeci de ani, realizate exclusiv din materie primă obținută de la producători locali.
În ceea ce  privește prețul, cel puțin în primii trei ani, în care se va urmări consolidarea existenței firmei pe piață, se va practica unul din cele mai bune rapoarte calitate/preț, pentru a atrage o clientelă pentru care există deja o ofertă importantă. Prețurile practicate au fost calculate în urma întreținerilor cu potențialii clienți prin chestionare adecvate (studiul cererii) și după calcularea costurilor previzionate pe metru pătrat la toate tipurile de servicii. 
Distribuția produselor se va realiza în toate județele zonei Oltenia, dar numai în mediul urban, având în vedere cererea relativ scăzută din celelalte localități. În municipiul Craiova se va deschide și un magazin de prezentare și vânzare, iar în celelalte orașe se va recurge la alte firme pentru vânzare. 

     Promovarea pe piață se va realiza prin toate canalele posibile (social-media în principal, presă, televiziune, radio, site-web), dar și direct, prin promoții, publicitate, și sponsorizări .

4. Descrierea firmei (afacerii)
Ideea mea de afacere a apărut în urma terminării stării de Urgență, petrecând foarte mult timp în bucătarie împreună cu familia mea, descoperind rețetele foarte vechi ale bunicii. Am observat și am fost atrasă de acest domeniu de activitate, considerându-l interesant prin faptul că oamenii apreciază tot ceea ce are legătură cu tradiționalul, în special când vine vorba de gastronomie. Publicul interesat este deosebit de larg, în sensul că el se regăsește la toate categoriile de vârstă, de la vârste fragede, copii, la adulți, până la persoanele înaintate în vârstă, care nu mai pot realiza singuri aceste produse aduse de noi către vânzare.  
Am considerat că aceste particularități menționate anterior, ne pot oferi oportunități deosebite de a introduce specificul nostru pe piață, de a ne adresa unei anumite clientele, bineînțeles, de a avea succes în vânzări, și într-un final de a obține un profit care să ne asigure continuitatea activității și creșterea afacerii. 

Ideea promovării unei astfel de afaceri este interesantă și viabilă, după părerea mea, iar firma pe care doresc să o înființez va angaja încă din primul an patru salariați ( doi patiseri, un cofetar și o vânzătoare), urmând ca în următorii ani, odată cu creșterea previzionată pe trei ani, acest număr să crească.

Previziunile noastre, bazate pe statisticile oferite de INS, ale Direcției Județeane de Statistică, camerele de comerț și industrie referitoare la cifra de afaceri obținută în acest domeniu de competitorii actuali, ne permit să accedem la o cotă de piață inițială de 2%, care se poate îmbunătății în următorii doi ani.  
Problemele legate de ordinea interioară și la locul de muncă  se prezintă de către patron, salariaților.
Pornind de la scopul prezentat anterior si tipul de servicii pe care le dorim realizate, clientii intreprinderii noastre vor fi:

Copii (de la trei la optsprezece ani) și tinerii (de la 18 la 35 de ani) din mediul urban;

Persoanele mature și cele în vârstă, care nu suferă de anumite afecțiuni care să le interzică un astfel de consum. 

5. Echipa si managementul companiei
Ne-am gandit la faptul că întreprinderea pe care o vom crea, să aibă următoarea structură organizatorie:

I: Funcții de conducere. 
Conducerea societății este realizată de singurul patron, care are competențele tehnice și economice necesare, fiind în ultimul an studentă a Academiei de Studii Economice din București, Facultatea de Administrare a Afacerilor cu Predare în Limbi Străine, respectiv  domnișoara Știolică Iulia-Elena. Conducerea operativă a activităților este realizată, de asemenea, de aceasta. 
II. Voi avea 4 muncitori calificați pentru realizarea produselor, respectiv:
- 2 brutari;
- 1 patiser;

- 1 vânzătoare.  
Toți salariații menționați mai sus vor fi angajați cu contracte de muncă pe perioadă nedeterminată. Salariile lor brute vor fi de aproximativ 3300 lei lunar.
Previziunile noastre optimiste vor însemna angajarea a încă 5 salariați cu calificări asemănătoarecu cele menționate, posibil și un viitor șofer pentru livrări la domiciliu.

Pentru a asigura o motivație mai bună, vom acorda bonuri de masă personalului angajat. Pentru muncitorii angajați în cel de-al doilea an de activitate se prevede asigurarea unor stagii de formare la locul de muncă de către firmă, cu scopul de a reduce perioda lor de integrare. 
În ceea ce privește modalitatea de recrutare, se va recurge la  afișarea unor anunțuri pe site-uri specializate ( www.ejobs.ro, www.undelucram.ro, www.jobzz.ro, etc), unde anumite criterii vor trebui îndeplinite pe baza CV-ului (exemplu- experiență minimă 5 ani), pentru a stabili ulterior un interviu.
6. Prezentarea produselor și a serviciilor

Asa dupa cum am mentionat si in capitolele anterioare produsele/serviciile pe care le vom realiza sunt:

a)
Pâine de casă, diverse sortimente, cu diverse ingrediente;

b)
Plăcinte de casă, diverse sortimente, cu diverse ingrediente;

c)
Sărățele de casă, diverse sortimente, cu diverse ingrediente;

Rețetele de fabricație care permit obținerea produselor menționate mai sus presupun, în general, următoarele:
· Dozarea materialelor și utilizarea lor în ordinea indicată;

· Realizarea aluatului în malaxor sau mixer;

· Porționarea aluatului pentru realizarea produselor;

· Prelucrarea și includerea umpluturii în aluat;
· Coacerea produselor în  cuptoare speciale;

· Extragerea produselor și expunerea lor la vânzare.


Operațiile de mai sus se realizează cu echipamente specifice, respectiv malaxor, mixer, cuptor, echipamente mici utilizate în cadrul procesului de producție (făcăleți, tel, etc.). 
Pentru facilitarea calculelor economice specifice acestui proiect am recurs la utilizarea unui produs etalon pentru  întreaga gamă de produse, un produs care are un preț mediu de 5 lei/buc., situat între un produs de brutărie și o plăcintă.  
Estimările noastre privind materialele directe necesare realizării unui produs etalon se ridică la nivelul de 1,50 lei/ buc., iar manopera necesară la nivelul 0.90 lei/buc. De asemenea, cheltuielile indirecte au fost estimate la 1,00 lei/buc. 
7. Analiza pieței

Din observatiile si analizele care le-am facut realizat pe cale documentară și pe cont propriu am putut constata urmatoarele: 

1. Piața produselor de brutărie și patiserie în Regiunea de Dezvoltare Sud-Vest Oltenia este una relativ dezvoltată, cifra de afaceri a firmelor existente în acest domeniu fiind de aproximativ 150 de milioane de lei la nivelul anului 2021.  Nu am extins documetarea la nivel național, pentru că nu intenționăm să intrăm pe această piață în următorii 3 ani. De asemenea, nu am constatat vânzări demne de luat în seamă ale unor firme situate în alte județe pe această piață.  Documentarea s-a oprit deci, la acest nivel. 
Concluzia la care am ajuns este că pe acest segment de piață există o cerere care poate crește, acest lucru depinzând și de apariția unor noi competitori, dar și de acțiunile întreprinse pe linie de comunicare de toți competitorii existenți în zonă. 
2. Cercetarea directă realizată prin forțe proprii a fost întreprinsă pe raza  Municipiul Craiova și reședințele celorlalte județe din zonă. La contactarea prin telefon/e-WhatsApp/Facebook am înmânat un chestionar cu mai multe întrebări, prin care am receptat cât mai multe informații despre cerințele potențialilor beneficiari, interesul lor pentru produsele noi, specifice afacerii noastre, despre prețurile și modalitățile de distribuție etc.  
3. Piața plăcintelor specifice afacerii noastre poate ajunge la o cotă de aproximativ 0,3%, ceea ce la o cifră de afaceri care ar stagna în cursul anului 2022 ar însemna o cifră de afaceri de 450.000 lei.

4. Piața pâinii poate să ajungă, de asemenea, la o cotă de 0,3% din totalul pieței anului 2022, ar reprezenta, în condițiile menționate la punctul anterior, un nivel de 450.000 lei.
5. Piața urmărită de afacerea noastră este una permisivă, dacă avem în vedere că putem miza pe apropierea distribuției de locurile de consum, pe operativitatea realizării produselor, ceea ce garantează prospețimea lor și accesul, în acest fel, la clientelă. Pe lângă calitatea și diversitatea produselor noastre, elementele de mai sus pot să ne crească afacerea, prin preluarea clienților altor firme.
6. În ceea ce privește eventualele constrângeri ce pot apărea pe piață, nu am identificat decât apariția unui comportament imitativ, care are destule șanse să apară. Pentru atragerea clientelei dorim să recurgem la următoarele acțiuni:

· Realizarea unor produse cu un raport calitate/preț favorabil clientelei;
· Accent pe calitatea produselor, prin utilizarea unor materii prime adecvate și a unor rețete foarte vechi, tradiționale.
· Oferirea posibilității potențialilor clienți de a gusta din produsele noastre fără a avea obligativitatea de a le cumpăra ulterior. 
8. Obiective

Firma pe care doresc să o înființez va avea, în primul an de activitate, următoarele obiective principale:

· Realizarea unei cifre de afaceri de 900.000,00 lei;

· Accederea la o cotă de piață de aproximativ 0.6% din totalul acesteia la nivel regional;

· Realizarea unui profit de 288.000,00 lei;

· Angajarea a patru salariați calificați pentru producerea și comercializarea produselor noastre; 

· Intensificarea comunicării prin realizarea unui site-web și prin frecventarea altor instrumente specifice, cum ar fi FaceBook, publicitate organizațională, reclame etc.

· Pentru următorii doi ani am propus ca aceste obiective să evolueze destul de bine, respectiv:

· Creșterea cifrei de afaceri cu aproximativ 33,3% (2023) respectiv 66.67% (2024);
· Creșterea cotei de piață la nivelul de aproximativ 0,93%, în condițiile apariției unor noi competitori, care vor cuceri o parte dintr-o piață în continuă dinamică;

· Atingerea unui profit de 340000,00 lei, respectiv 450000,00 lei;

· Angajarea a doi salariați brutari în anul 2023 și a încă unui patiser, unui șofer  și a unei vânzătoare începând cu anul 2024;

· Îmbunătățirea continuă a calității și practicarea unui raport calitate/preț din cele mai bune.
· Achiziționarea unor echipamente suplimentare cu performanțe mai mari.
Pentru realizarea activităților firmei este necesară achiziționarea unor echipamente necesare în procesul de producție și la deplasarea la locurile de muncă:

	Nr.crt.
	Denumire
	UM
	Pret unitar (lei/buc)
	Cantitate
	Valoare

	1.
	Echipament preparare

umplutură
	Buc.
	12500,00
	1
	12500,00

	2.
	Tavă cuptor 
	Buc.
	60,00
	50
	3000,00

	3.
	Rastele 
	Buc.
	2600.00
	3
	7800,00

	1. 
	Mixer 60 l
	Buc.
	30000,00
	1
	30000,00

	5.
	Autoutilitară
	Buc.
	25000,00
	1
	25000,00

	6.
	Chiuvetă industrială
	Buc.
	2000,00
	1
	2000,00

	7.
	Masă de lucru
	Buc.
	1800,00
	2
	3600,00

	2. 
	Aragaz industrial
	Buc.
	4000,00
	1
	4000,00

	3. 
	Frigider
	Buc.
	3000,00
	2
	6000,00

	4. 
	Vitrină caldă
	Buc.
	5000,00
	1
	5000,00

	5. 
	Vitrină rece
	Buc.
	10000,00
	1
	10000,00

	6. 
	Raft de expunere
	Buc.
	2000,00
	1
	2000,00

	7. 
	Cântar
	Buc.
	600,00
	3
	1800,00

	14.
	Total
	*
	*
	*
	112700,00


9. Strategia firmei/afacerii si implementare

Strategia organizațională aleasă de manager este una de creștere a afacerii, așa cum se observă din obiectivele prezentate anterior. În ceea ce privește strategia de marketing a firmei, aceasta se remarcă în dezvoltările de mai jos.
1. Produsul 

Gama noastră de produse include multe tipuri de pâine de casă( albă, neagră, cu semințe, etc), sărățele de casă( chimen, sare, mac, etc) și plăcinte( brânză, carne, etc) . Din cadrul acesteia ne vom concentra îndeosebi pe cele care sunt cele mai căutate, ci anume pâinea. În același timp, firma este preocupată și de diversificarea acesteia prin inovare, însă nu prin inovarea produsului în sine, asta însemnând alterarea rețetei originale, ci prin inovarea spațiului comercial și a locului de preparat produsele, acesta urmând să fie vizibil, chiar în spatele vitrinei de prezentare a produselor. 
2. Prețul produselor. 
La stabilirea unui preț corect pentru aceste servicii s-au obținut date prin cercetare directă, prin transmiterea unui chestionar cu răspunsuri mutiple. Prelucrarea și analiza datelor au oferit informații utile despre posibilitățile  cliențiilor și nivelul tarifului acceptabil. Nivelul acestuia a fost verificat și prin comparația sa cu costul de producție, cu cererea și cu nivelul concurenței.
3. Politica de distribuție. 
Afacerea noastră are ca specific vânzarea la cerere neprogramată, dar previzibilă, din magazinele și depozitele proprii sau ale rețelei comerciale publice. Sistemul viitor de distribuție se bazează pe utilizarea unei aplicații, pentru efectuarea unei comenzi. În municipiul de reședință se va deschide un magazine de specialitate la un sediu secundar, unde se prepară și se vând produsele proaspete. Locația acestuia va fi, de asemenea, într-un cunoscut vad comercial. Prin urmare, o parte din produse se vor vinde prin canal direct clienților (magazinul propriu), și prin utilizarea unui intermediar în celelate orașe incluse în dezvoltarea afacerii.

4. Politica de comunicare. 
Firma va acorda atenție comunicării organizaționale (televiziunea, radioul/presa locală, însă și social-media). De asemenea, comunicarea directă va fi realizată printr-un site-web, publicitate în mass-media locală,  banere,  sponsorizări etc. 
Aspectele transversale referitoare la dezvoltarea durabilă, protecția mediului, egalitatea de șanse și nondiscriminarea vor fi abordate cu mare atenție. Printre măsurile care vizează punerea lor în practică putem enumera:
· Se vor utiliza materiale nepoluante și procese tehnologice care să nu dăuneze mediului înconjurător. Din acest punct de vedere avem în vedere să nu utilizăm E-uri și alte produse potențial dăunătoare consumului uman.
· Echipamentele proprii vor avea un consum redus de energie și combustibili;

· La sediul firmei și la magazin se vor utiliza consumatori electrici moderni, care vor economisi energia electrică;

· Pentru consumul de apă caldă se va avea în vedere utilizarea energiei oferite de panourile solare;

· Deșeurile rezultate în urma procesului de producție vor fi colectate și depozitate corespunzător;

· Firma nu va face nicio discriminare în ceea ce privește vârsta, sexul și existența/nonexistența unui handicap la angajarea, repartizarea locurilor de muncă și la remunerarea salariaților proprii.

10. Informații financiare

O parte din fondurile necesare pentru inceperea si dezvoltarea afacerii le vom obtine din economii proprii, având valoarea de 50000,00 de lei.

Capitalul de pornire pentru inceperea afacerii/activitatii va fi de: 192700,00 de lei și va fi utilizat pentru urmatoarele destinații:

· Echipamente de producție și transport – 162700,00 lei;
· Cheltuieli de pornire pentru prima lună (materiale, retribuții, combustibili etc.- 30000 lei.

· Profitul pe care doresc să îl obtin în primul an de activitate este de 130,77% din capitalul de pornire. Bugetul primului an de activitate, pe trimestre, va fi următorul:

Lei
	
	TR.I
	TR.II
	TR.III
	TR.IV
	TOTAL AN

	VENITURI
	250000,00
	200000,00
	200000,00
	250000,00
	900.000,00

	- din vanzare sericii/produse
	250000,00

	200000,00

	200000,00

	250000,00

	900000,00


	- din alte venituri (fin., excepț.)
	0
	0
	0
	0
	0

	CHELTUIELI TOTALE
	165150,00
	140850,00
	140850,00
	165150,00
	612000,00

	Cheltuieli directe
	115290,00
	100710,00
	100710,00
	115290,00
	432000,00

	cu salariile directe
	40500,00
	40500,00
	40500,00
	40500,00
	162000,00

	cu materialele directe
	74790,00
	60210,00
	60210,00
	74790,00
	270000,00

	cu tertii 
	0
	0
	0
	0
	0

	Cheltuieli indirecte 
	49860,00
	40140,00
	40140,00
	49860,00
	180000,00

	Din care amortismente echipament*
	4068,00
	4067,00
	4067,00
	4068,00
	16270,00

	Alte cheltuieli indirecte
	45792,00
	36073,00
	36073,00
	45792,00
	163730,00

	REZULTAT 

VENITURI-CHELTUIELI
	84850,00
	59150,00
	59150,00
	84850,00
	288000,00


* Taote echipamentele sunt amortizabile după 10 ani de utilizare.
12. Anexe si alte documente

In susținerea planului meu de afaceri anexez următoarele: (fotografii, desene, fise de post, materiale de presa, procese tehnologice etc).
 Anexa 1
Imagine reprezentativă a ideei actuale de producție și expunere/vânzare a produselor.

Imagine reprezentativă pentru expunerea produselor pe cadru de lemn pentru, a îmbina în același timp tradiționalul(lemn) cu modernul(aspectul neuniform al lemnului).

